MATURITA 2020/2021

Na základe rozhodnutia ministra školstva sa **maturita v školskom roku 202O/2021 ruší. Výsledky ústnej a praktickej časti maturity budú aritmetickým priemerom známok.** Riaditeľ strednej školy určí do 3.mája 2021 skupiny príbuzných predmetov, ktorých známky sa započítajú do hodnotenia maturitného predmetu. Do priemeru známok sa budú počítať koncoročné známky z jednotlivých ročníkov a z posledných dvoch polročných vysvedčení.

**Školské vyučovanie** sa pre posledné ročníky v stredných školách **končí 14.mája 2021**.

**Hodnotenie a klasifikácia žiakov** posledných ročníkov stredných škôl v maturitných predmetoch za druhý polrok školského roka 2020/2021, vrátane komisionálnych skúšok pre ukončenie druhého polroka, sa uskutoční na zasadnutí pedagogickej rady najneskôr **10. mája 2021.**

**Dátum vydania vysvedčenia z posledného ročníka strednej školy sa zhoduje s dňom ukončenia školského vyučovania.**

**Plnoletý žiak alebo zákonný zástupca neplnoletého žiaka môže do 21. mája 2021 písomne požiadať z niektorého predmetu o vykonanie ústnej formy internej časti maturitnej skúšky.**

**Ústna forma internej časti maturitnej skúšky sa koná v termíne od 31. mája 2021 do 30. júna**

**Riaditeľ strednej školy informuje žiaka o jeho vlastnom harmonograme konania ústnej formy internej časti maturitnej skúšky najneskôr 7 dní pred jej konaním.**

**Celé rozhodnutie ministra školstva nájdete na https://ucimenadialku.sk/usmernenia/maturity**